Med sikkerhedsfunktionen "tofaktorgodkendelse" skal du i forbindelse med logind først skal taste din e-mail og adgangskode, og derefter får du en kode på en authenticator-app eller på SMS som du også skal indtaste. I Zenegy kan du modtage din tofaktorkode via enten en autheticator-app eller pr. sms.Hvis du er virksomhedsadministrator, og har spørgsmål til tofaktorlogindet, kan du læse nærmere her. Opsætning af tofaktorgodkendelseNår du opretter din brugerprofil bliver du automatisk sendt videre automatisk videre til opsætningen af din tofaktorgodkendelse, hvor du skal vælge, hvordan du vil have leveret dine tofaktorkoder.Vi anbefaler, at du benytter en authenticator-app. Det gør vi, da det kan være nemmere og hurtigere at få sin kode på denne måde.Her har du links til installationsvejledninger til de to authenticator apps som systemet virker med:Microsoft AuthenticatorGoogle AuthenticatorBEMÆRK: Såfremt du bruger et udenlandsk nummer, altså et nummer, der ikke har landekoden +45, så SKAL du benytte en authenticator-app, da det lige nu KUN er danske numre, der kan modtage sms-koder.Når du har valgt den metode du vil bruge, leder systemet dig automatisk videre til resten af opsætningen, for den valgte metode.Ændring af tofaktorgodkendelse og opsætning af backup-koderNår dette er sat op og du er logget ind, kan du Klikke på dit navn i højre hjørne (1) og gå ind på Indstillinger (2). Herinde vil dit vindue se således ud, hvor du så kan tilgå, skifte og vælge din tofaktorgodkendelse, det gøres via knappen Tofaktorgodkendelse.  Her anbefaler vi så yderligere, at du går ind på funktionen Back-up-koder. Disse koder er engangskoder, der som du kan gemme og bruge, hvis din primære tofaktor-enhed er utilgængelig eller gået tabt.Hvis du fx bruger en autentificeringsapp på din telefon som din primære 2FA-metode, men din telefon går i stykker, kan du stadig logge ind på din konto ved at indtaste en af dine forudgenererede backup-koder.OBS: Det er dog vigtigt at bemærke, at backup-koderne skal opbevares sikkert, da de kan bruges til at omgå tofaktor-beskyttelsen. Det anbefales derfor, at du opbevarer backup-koderne et sikkert sted, fx i en adgangskodehåndteringsapp.